Vydenia

*Vydenia*

**Vydenia** (vydensk: *Vydenia* [ʋʏˈdeːniɐ]), offisielt **Erkehertugdømmet Vydenia**, er en nasjon og et tidligere rike i Norden som er underlagt Tolen. Vydenia domineres av det store Erlandsplatået, løvskoger i øst langs elva Jadar (vy: *Eadhar*), fjell i Verhamn og Varden, samt tjukke eikeskoger i Hurtigia. Vydenerene bosatte seg i Norden følgende folkevandringa fra Dat Boii til Serveren etter møte med oppdagelsesreisende fra Whiterun. Hovedstaden i Vydenia er Erland By (*Erlean Numidean*) og andre viktige byer er havnebyen Nordport (*Mòrport*) og Nyborg (*Eamis*). I Vydenia praktiseres fleshfeasterisme.

## Etymologi

Navnet *Vydenia* kommer fra vydensk *Uidagh* og er navnet på en av de sentrale vydenske klanene på Dat Boii med hovedsete i *Geanuid*. Trolig kommer navnet på denne klanen fra vydensk *uid* "høy" jamfør mellomvydensk *vyde* "høyde".

## Historie

Vydenia omtales som en av Serverens yngre nasjoner, da området hvorpå Vydenia ble bygget er relativt nylig befolket; Serverens kalde krig var fersk i folkeminne da det Vydenske hovedkontor – Vydenias eldste bygg – stod ferdig. Gjennom Serverens historie har Vydenia stått som en av de fremste maktene i Norden.

Historien til Vydenia preges av konflikt og riket har vært involvert i en rekke kriger, især med sitt søndre naboland Vitelvia. Den første vitelvo-vydenske krig og storkoalisjonskrigen utgjør definerende punkt i Vydenias moderne historie. I etterkrigstida sammensluttet Vydenia seg sammen med nabolandet Tolen og unnfanget det Tolske Imperium.

### Oldvydenia og vydensk fornhistorie

Vydenia - i likhet med Tolen, Emilia og Hurtigia - har sitt utsprang fra Dat Boii. Særdeles få kilder fra denne verden er skånet tidas tann og størsteparten av overlevdende kunnskap er overlevert gjennom muntlige fortellinger av opphavlige vitnesbyrd av antatt pålitelighet. Likevel er det bred enighet om at kontemporære vydenere kalte riket sitt Vydenia (mens i aktuell diskusjon er det mer gunstig å referere til dette riket som *Oldvydenia* for å distuinguere dette riket fra dets etterkommer).

22. mai 2016 bosatte folkeslaget som vi kjenner til som vydenere seg vest i Dat Boii og bygget grunnmuren til fortet Geanuid (mv: *Gen' Yde*) ved toppen av fjellet *Vyde* hvorfra Oldvydenia fortløpende ekspanderte. Oldvydenerne var tidlig i konflikt med Bridonerne om kontrollen over halvøya Ny-Danmark. Med hjelp fra Hurtigia annektertes halvøya; og for å avverge en bridonsk reprimande reiste vydenerne festningsbyen Geaneoin (mv: *Gen' Eoin*) for å speile Bridonernes hovedsete Blackwall (mv: *Gen' Alde*) som lå over elva. Geaneoin avløste følgelig Geanuid som Vydensk hovedsete og første kart over verden ble heist i en av festningens saler. Oldvydenerne som nå bodde i fjellborgen Geanuid kaltes herav uidagh og deres motpart i det nye hovedsetet kaltes eoinagh.

Oldvydenia ble styrket av senere tilflytting til Dat Boii. Nord for Oldvydenia slo en diffus blomsterskapning seg ned ved det som senere ble kalt Bernts Blomsterbed, og området ble fortløpende lagt under vydensk herredømme og utgjorde provinsen Plantasjia. Lenger vest oppstod cubegh-folket av tilflyttere til Oldvydenia da de bygget den isolerte skansen Geancubes (mv: *Gen' Kubes*) i Kolfjella.

#### Det første Tveiveldet

Tross Oldvydenia og Bridonias initiale fientligheter ved Ny-Danmark, hadde forholdet mellom landene forbedret seg betydelig og landene inngikk en union: Tveiveldet. En av de første handlingene til dette riket var å støtte Hurtigia i sin brutale krig i øst, hvor en samlet hurtigo-tveiveldsk hær inntok Geanel (mv: Gen' Ell) uten forvarsel, rettet sine våpen mot lokalbefolkninga da fyrsten av Flandovzka hadde tatt sitt liv, og delte den beleirede byen mellom Tveiveldet og Hurtigia.

#### Folkevandring til Serveren

I løpet av sommeren i 2016 skal whiterunske oppdagelsesreisende fra Skjeik-Whiterun føderasjonen ha ankommet Dat Boii. Det er ikke funnet rester av noen vei til Dat Boii fra Serveren, men ettersom både whiterunske kilder samt vydensk muntlig tradisjon støtter dette møtet mellom verdener, ansees denne kontakten som å være av troverdig art. Folk fra Whiterun slo seg ned på Ny-Danmark i utkanten av det oldvydenske hovedsetet Geaneoin. Dette pekes på som å være den utløsende årsaken til at en invers reise fra Dat Boii fant sted og den første folkevandringa fra Dat Boii begynte for fullt.

De innvandrende vydenerne grunnla kolonien Ny-Vydenia i utmarka nord for Anglo-Asia. Innledningsvis bevarte vydenerne på Serveren kontakten med sine landsmenn i Dat Boii. Servererns vydenske koloni skulle vise seg å bli i større grad permanent da en undergang av apokalyptiske proporsjoner svøpte om Dat Boii rundt 1. oktober 2016. Ingen vydener er siden sagt å ha returnert til sine forfedres tapte hjemland.